ອົງການສະຫະປະຊາຊາດ ສະຫຼອງວັນສ້າງຕັ້ງ ຄົບຮອບ 75 ປີ ໃນວັນອັງຄານນີ້
ອົງການສະຫະປະຊາຊາດ ສະເຫຼີມສະຫຼອງ ຂີດໝາຍຂອງວັນຄົບຮອບ 75 ປີ ພາຍໃຕ້ບັນຍາກາດ ຂອງບັນຫາທ້າທາຍໃໝ່.
ອົງການສະຫະປະຊາຊາດ ສະຫຼອງວັນຄົບຮອບ 75 ປີ ໃນການສ້າງຕັ້ງອົງການດັ່ງກ່າວໃນວັນຈັນຜ່ານມາ ທ່າມກາງທີ່ມີການລະບາດຂອງໂຄວິດ-19 ຢູ່ໃນທົ່ວໂລກແລະບັນຫາທ້າທາຍທີ່ສໍາຄັນອື່ນໆ ທີ່ທ່ານເລຂາທິການໃຫຍ່ໄດ້ກ່າວຢ້ຳເຖິງຄວາມຈຳເປັນອັນຮີບດ່ວນເພື່ອໃຫ້ມີການຮ່ວມມືລະຫວ່າງປະເທດທີ່ເຂັ້ມແຂງກວ່າເກົ່າ Margaret Besheer ນັກຂ່າວຂອງວີໂອເອມີລາຍງານເລື້ອງນີ້ ດັ່ງໄພສານ ຈະນຳເອົາລາຍລະອຽດ ມາສະເໜີທ່ານໃນອັນດັບຕໍ່ໄປ ວີດີໂອ ຈາກຫ້ອງສະໝຸດຂອງ ສປຊ “ມັນແມ່ນໜ້າທີ່ ແມ່ນກຽດ ແລະແມ່ນສິດພິເສດ ຂອງຂ້າພະເຈົ້າ ໃນເວລານີ້ ເພື່ອຂໍຮຽກຮ້ອງໃຫ້ມີການລົງຄະແນນສຽງ ໃນການອະນຸມັດກົດບັດຂອງສະຫະປະຊາຊາດ” ນັ້ນແມ່ນເດືອນມິຖຸນາ ປີ 1945 ທີ່ນະຄອນແຊນແຟຣນຊິສໂກ ລັດຄາລີຟໍເນຍ ທີ່ກົດບັດຂອງອົງການສະຫະປະຊາຊາດ ໄດ້ມີການລົງນາມກັນ ກົດບັດດັ່ງກ່າວຖືກສ້າງຕັ້ງຂຶ້ນມາ ເພື່ອປ້ອງກັນບໍ່ໃຫ້ມີການກໍ່ໂທດກຳໃນສະໄໝສົງຄາມໂລກຄັ້ງທີສອງຄືນອີກ ຊຶ່ງທາງອົງການສະຫະປະຊາຊາດໄດ້ສະເໜີຂອບໃນການແກ້ໄຂບັນຫາຂັດແຍ້ງລະຫວ່າງປະເທດ ແບບສັນຕິ ເລຂາທິການໃຫຍ່ຂອງອົງການສະຫະປະຊາຊາດທ່ານແອນໂຕນິໂອ ກິວເຕເຣສ ກ່າວໃນວັນຈັນຜ່ານມານີ້ວ່າ ສະຫະປະຊາຊາດ ໄດ້ສະຫຼອງວັນຄົບຮອບ 75 ປີດ້ວຍການປະເຊີນໜ້າ ກັບບັນຫາທ້າທາຍທີ່ແຕກຕ່າງໄປຂອງໂລກ ກໍລະນີຕິດເຊື້ອໄວຣັສໂຄໂຣນາທີ່ໄດ້ຮັບການຢືນຢັນຢູ່ໃນທົ່ວໂລກແມ່ນຫຼາຍກວ່າ 31 ລ້ານຄົນໂດຍມີຜູ້ເສຍຊີວິດໄປແລ້ວ 960,000 ຄົນ ອີງຕາມຂໍ້ມູນທີ່ເກັບກຳ ໂດຍສູນກາງໄວຣັສໂຄໂຣນາ ມະຫາວິທະຍາໄລຈອນສ໌ ຮອບກິນສ໌ ທ່ານກິວເຕເຣສ ໃຫ້ຂໍ້ສັງເກດວ່າ ຄວາມສຳເລັດຂອງອົງການສະຫະປະຊາຊາດ ເຊັ່ນການຫຼຸດຜ່ອນຄວາມທຸກຍາກແລະຄວາມອຶດຫິວ ການລຶບລ້າງພະຍາດແລະການໃຫ້ຄວາມຊ່ວຍເຫຼືອແກ່ພວກເຄາະຮ້າຍຫຼາຍໆລ້ານຄົນຍ້ອນບັນຫາຂັດແຍ້ງແລະໄພພິບັດຕ່າງໆ ແລະທ່ານໄດ້ຊີ້ໃຫ້ເຫັນບັນຫາທ້າທາຍຫຍຸ້ງຍາກຕ່າງໆ ທີ່ພວມຂວາງໜ້າຢູ່ ການສະເຫຼີມສະຫຼອງວັນຄົບຮອບແມ່ນເລີ້ມດ້ວຍການເປີດກອງປະຊຸມສະມັດຊາໃຫຍ່ອົງການສະຫະປະຊາຊາດ ຊຶີ່ງເປັນການພົບພໍ້ປະຈຳປີພວກຜູ້ນຳຂອງໂລກ ແຕ່ຍ້ອນການລະບາດຂອງພະຍາດໂຄວິດ-19 ສ່ວນໃຫຍ່ຂອງການພົບປະກັນໃນປີນີ້ຈຶ່ງຜ່ານທາງອອນລາຍນ໌ ໂດຍທີ່ພວກຜູ້ນຳທັງຫຼາຍຕ່າງກໍສົ່ງວີດີໂອ ການກ່າວຄຳປາໄສຂອງພວກທ່ານ ມີຜູ້ຕາງໜ້າພຽງນຶ່ງຄົນ ຈາກແຕ່ລະປະເທດໄດ້ຮັບອະນຸຍາດໃຫ້ເຂົ້າໄປໃນຫ້ອງປະຊຸມຂອງອົງການສະຫະປະຊາຊາດ ສະຫະລັດ ຊຶ່ງເປັນປະເທດເຈົ້າພາບຂອງອົງການສະຫະປະຊາຊາດ ທີ່ມີສຳນັກງານໃຫຍ່ຕັ້ງຢູ່ນະຄອນນິວຢອກ ແລະເປັນປະເທດດຽວທີ່ໃຫ້ທຶນສະໜັບສະໜຸນການປະຕິບັດງານຂອງອົງການສະຫະປະຊາຊາດທີ່ໃຫຍ່ທີ່ສຸດ ປະທານາທິບໍດີດໍໂນລ ທຣຳ ໄດ້ຕ້ອງຕິອົງການສະຫະປະຊາຊາດ ໂດຍໄດ້ຕັດເງິນຊ່ວຍເຫຼືອແກ່ອົງການອະນາໄມໂລກ ແລະໂຄງການອື່ນໆ ທ່ານນາງເຊຣິດ ນໍແມນ ຊາເລັດ ຮອງເອກອັກຄະລັດຖະທູດສະຫະລັດ ປະຈຳອົງການສະຫະປະຊາຊາດກ່າວວ່າ: ໃນຂະນະທີ່ສະຫະລັດພວມຖອຍອອກຫ່າງຈາກອົງການນີ້ຢູ່ນັ້ນ ຈີນກໍຊອກຫາທາງເພື່ອເຂົ້າແທນຊ່ອງຫວ່າງທີ່ເກີດຂຶ້ນນັ້ນ ທ່ານສີ ຈິ້ນຜິງ ປະທານປະເທດຈີນ ກ່າວເປັນພາສາຈີນກາງຜ່ານນາຍພາສາວ່າ: ແຕ່ໃນຂະນະທີ່ອົງການສະຫະປະຊາຊາດ ມອງໄປຂ້າງໜ້າຢູ່ນີ້ ອົງການດັ່ງກ່າວແມ່ນຍັງຕ້ອງການຄວາມສາມັກຄີ ແລະການຕັດສິນໃຈທາງດ້ານການເມືອງຂອງທັງ 193 ປະເທດສະມາຊິກ ເພື່ອຈະປະສົບກັບຄວາມສຳເລັດໃນການແກ້ໄຂຫຼາຍໆບັນຫາທີ່ໂລກຂອງເຮົາກຳລັງປະເຊີນໜ້າຢູ່ Mandatory cg: AV Library, DGC, UN Antonio Guterres, UN Secretary-General: Cherith Norman Chalet, U S Deputy U N Ambassador: Xi Jinping, Chinese President (in Mandarin with UN Interpreter in English: